Традыцыйныя стравы Адэльска самабытныя і цікавыя. Тэхналогія іх прыгатавання будавалася на традыцыях, якія ідуць з глыбіні стагоддзяў, з’яуляюцца жывой унікальнай праявай лакальнай культуры. У аграгарадку гатуюць традыцыйныя стравы для паўсядзённага і святочнага ўласнага ўжывання, а таксама па замове аднавяскоўцаў, для розных святаў і мерапрыемстваў. У прыгатаванне страў укладаюцца мудрасць, вопыт многіх пакаленняў адэльчан.